Source: https://www.zakonypreludi.sk/zz/1963-49
Timestamp: 2020-01-25 21:06:40+00:00

Document:
49/1963 Zb. Vyhláška Ministerstva poľnohospodárstva, lesného a vodného hospodárstva o poskytovaní náhrad a podpô... | Aktuálne znenie
49/1963 Zb.
Vyhláška č. 49/1963 Zb.Vyhláška Ministerstva poľnohospodárstva, lesného a vodného hospodárstva o poskytovaní náhrad a podpôr pri niektorých škodách vzniknutých opatreniami proti nákazám a iným hromadným ochoreniam hospodárskych zvierat
Čiastka 29/1963
Platnosť od 12.07.1963 do31.12.1987
Účinnosť od 12.07.1963 do31.12.1987
§ 1 - Poskytovanie podpôr
§ 2 - Výška podpory
§ 3 - Poskytovanie náhrad
§ 4 - Lehota na podanie žiadosti
Záverečné ustanovenia (§ 5 - § 6)
Aktuálne znenie 12.07.1963 - 31.12.1987
z 3. júla 1963
o poskytovaní náhrad a podpôr pri niektorých škodách vzniknutých opatreniami proti nákazám a iným hromadným ochoreniam hospodárskych zvierat
Ministerstvo poľnohospodárstva, lesného a vodného hospodárstva v dohode s Ministerstvom zdravotníctva, Ministerstvom financií a ostatnými zúčastnenými ústrednými orgánmi ustanovuje podľa § 17 zákona č. 66/1961 Zb. o veterinárnej starostlivosti:
(1) Jednotným roľníckym družstvám, záhumienkárom, drobným chovateľom hospodárskych zvierat a jednotlivo hospodáriacim roľníkom môže sa poskytnúť zo štátnych prostriedkov a za podmienok ustanovených touto vyhláškou podpora na úhradu alebo zmiernenie škôd, prípadne na úhradu nákladov spôsobených tým, že podľa predpisov o veterinárnej starostlivosti
a) bolo nariadené zabitie, prípadne usmrtenie hospodárskych zvierat,
b) boli nariadené ochranné a zdolávacie opatrenia proti nákazám a iným hromadným ochoreniam hospodárskych zvierat.
(2) Podpora sa neposkytuje za hospodárske zvieratá, ktorých usmrtenie bolo nariadené pre porušenie príkazu o uzávere.
(3) Podpora podľa odseku 1 môže sa poskytnúť i v prípadoch uhynutia hospodárskych zvierat pri nákazách alebo iných hromadných ochoreniach.
(4) Podľa tejto vyhlášky sa hospodárskymi zvieratami rozumejú: hovädzí dobytok, ošípané, ovce, kozy, hrabavá a vodná hydina, jednokopytníky, včely a ryby.
(1) O priznaní podpory podľa § 1 rozhoduje na žiadosť poškodeného a po predchádzajúcom vyjadrení veterinára okresného veterinárneho zariadenia a miestneho národného výboru okresný národný výbor, v obvode ktorého boli opatrenia uvedené v § 1 ods. 1 nariadené, prípadne v obvode ktorého zviera uhynulo. Ak o podporu žiada jednotné roľnícke družstvo, okresný národný výbor si obstará pred rozhodnutím aj vyjadrenie výrobnej poľnohospodárskej správy. Pri rozhodnutí o priznaní podpory okresný národný výbor urobí - ak ide o jednotné roľnícke družstvo, v súčinnosti s výrobnou poľnohospodárskou správou - potrebné opatrenia na to, aby sa podpora využila na odstránenie následkov vzniknutej škody.
(2) Výška podpory môže byť, ak ide o
a) hovädzí dobytok, ošípané, ovce, kozy, hydinu a jednokopytníkov - až 100 % ich nákupnej ceny,
b) ryby - až 100 % nákupnej ceny konzumných rýb,
c) včely - až do výšky ustanovených cien.*)
Vo všetkých prípadoch okresný národný výbor odpočíta od zamýšľanej výšky podpory prípadný výťažok dosiahnutý speňažením zvieraťa, ďalej náhradu, ktorú z dôvodu poistenia zvierat dostane poškodený od Štátnej poisťovne, ako aj prípadné iné náhrady.**)
(3) Podpora pri škodách, prípadne náhrada nákladov vzniknutých v dôsledku ochranných a zdolávacích opatrení podľa § 1 ods. 1 písm. b) môže sa poskytnúť až do výšky spôsobenej škody alebo vzniknutých nákladov. Ustanovenie odseku 2 poslednej vety platí tu obdobne.
(4) Okresný národný výbor prizná podľa predchádzajúcich odsekov podporu iba vtedy, ak poškodený vykonal všetky predpísané preventívne opatrenia pri vzniku nákaz a iných hromadných ochorení hospodárskych zvierat a pri podozrení z nich, prípadne opatrenia nariadené okresným národným výborom, prípadne veterinárom okresného veterinárneho zariadenia pri preventívnych prehliadkach alebo na zdolanie nákaz hospodárskych zvierat.
(1) Osobám bývajúcim v obci, prípadne v objektoch, v ktorých podľa veterinárnych predpisov bola nariadená uzávera alebo izolácia, ktoré sú v riadnom pracovnom pomere a ktorým sa v dôsledku uzávery alebo izolácie znemožnilo vykonávať svoje zamestnanie, prislúcha podľa ďalších ustanovení tejto vyhlášky náhrada ušlého zárobku, pokiaľ im neprislúcha nárok na úhradu od zamestnávateľa.
(2) Osobám, ktoré v dôsledku opatrení uvedených v odseku 1 boli nútené po dobu trvania uzávery alebo izolácie zdržiavať sa mimo svojho bydliska, prislúcha náhrada nákladov vynaložených nimi na prechodné ubytovanie a stravovanie.
(3) Náhradu podľa odsekov 1 a 2 poskytuje na žiadosť poškodeného okresný národný výbor, v obvode ktorého je obec alebo objekt, ktorých sa týkajú opatrenia uvedené v odseku 1.
(4) Náhrada podľa odseku 1 sa určí tak, že sa vynásobí priemerný denný zárobok pracovníka (bez odmeny za prácu nadčas) za posledné tri mesiace počtom dní, po ktoré v dôsledku uzávery alebo izolácie nemohol vykonávať svoju pracovnú činnosť.
(5) Pre poskytovanie náhrad za prechodné ubytovanie a stravovanie podľa odseku 2 platia obdobne ustanovenia predpisov o náhradách cestovných, sťahovacích a iných výdavkov.†)
Lehota na podanie žiadosti
Žiadosť o poskytnutie podpory (§ 1 a 2) poškodený je povinný podať okresnému národnému výboru najneskoršie do 3 mesiacov po vzniku škody a žiadosť o poskytnutie náhrady (§ 3) najneskoršie do 3 mesiacov po zrušení uzávery alebo izolácie.
a) smernice por. č. 393/1952 Zb. ob. pre KNV (č. 490/1952 Zb. ob. pre KNV) pre poskytovanie podpôr na úhradu alebo zmiernenie škôd vzniknutých stratou zvieraťa spôsobenou nebezpečnou nákazou alebo usmrtením zvieraťa na úradný príkaz,
b) smernice por. č. 192/1953 Zb. ob. pre KNV (č. 235/1953 Zb. ob. pre KNV) o náhrade ušlého zárobku alebo výdavkov vzniknutých ubytovaním alebo stravovaním pracujúcich mimo stáleho bydliska v dôsledku izolácie nariadenej pri zostrených opatreniach proti nákazám zvierat,
c) smernice por. č. 91/1956 Vestníka Ministerstva pôdohospodárstva o poskytovaní príspevku pre tlmenie nákazlivého zmetania.
*) Výmer Ministerstva poľnohospodárstva, lesného a vodného hospodárstva č. 24-56 047/61 z 29. 12. 1961 o cenách predaja včelích matiek, rojov vrátane matky, včelstiev a oddelkov.
**) Napr. podľa smerníc pre poskytovanie priamej pomoci JRD - por. č. 23/1962 Vestníka Ministerstva poľnohospodárstva, lesného a vodného hospodárstva.
†) Vyhláška č. 486/1950 Ú. l. I. (č. 466/1950 Ú. v. I.), ktorou sa vydávajú podrobné predpisy na vykonanie zákona č. 234/1949 Zb. o náhradách cestovných, sťahovacích a iných výdavkov v znení vyhlášky č. 72/1952 Ú. l. (č. 101/1952 Ú. v.).

References: § 1

§ 2

§ 3

§ 4
 § 6
 § 17
 § 1
 § 1
 § 1